[**Muhammad Yusuf tavalludining 60 yilligiga «Seni sevganlarga qilaman ta’zim…»**](https://www.buxdu.uz/index.php/ru/activities/culture-and-education-ru/202-muhammad-yusuf-tavalludining-60-yilligiga-seni-sevganlarga-qilaman-ta-zim)

 2014 yil 24 yanvarda Buxoro davlat universitetipedagog xodimlarni qayta tayyorlash va ularning malakasini oshirish markazida Muhammad Yusuf tavalludining 60 yilligiga bag’ishlangan “Unutmoq osonmas bizlarni” deb nomlangan adabiy-musiqiy tadbir bo`lib o`tdi. Ubu tadbir O`zbekiston Respublikasi Prezidentining 2013 yil 27 dekabrdagi “O`zbekiston xalq shoiri Muhammad Yusuf tavalludining 60 yilligini nishonlash to`g’risida”gi  PQ-2102 qaroriga muvofiq malaka oshirish kursining ona tili va adabiyot fani o`qituvchilari ishtirokida Buxoro davlat universiteti o`zbek filologiyasi kafedrasi dosenti, filologiya fanlari nomzodi N.Bekova rahbarligida tashkil etildi.

      Biror o`zbek xonadoni yo`qki, o`zbek xalqining sevimli shoiri Muhammad Yusuf ijodi kirib bormagan bo`lsin. Shuning uchun u xaqiqiy xalq shoiri. Uning she’rlari og’izdan og’izga o`tib yodlanadi, xofizlar kuyga solib ijro etadi, Muhammad Yusuf she’rlari qancha-qancha xofizlarni ham elga tanitdi. Uning she’rlari davlatimizning katta tantanalarida kuylanadi, talabalar madhiyasi sifatida ijro etiladi. Bunday oir ijodini o`rganish va uning ijodini adabiyot darslarida yanada chiqurroq o`rgatish har bir adabiyot muallimining burchi deb bilamiz. Shuning uchun malaka oshirish kursi qatnashchilari oir ijodini o`rganishni kengroq tadbiq qilish maqsadida “Unutmoq osonmas bizlarni” deb nomlangan adabiy-musiqiy kecha tashkil qildilar. Ushbu kechada oirning eng go`zal she’lari o`qib berildi, qushiqlari o`qituvchilar tomonidan yakkaxon va ommaviy ravishda ijro etildi. Uning she’rlari asosida o`quvchilar ishtirokida sahna ko`rinishlari namoyish etildi. Jumladan, Buxoro davlat universiteti qoshidagi 1-son akademik liseyi o`quvchilari Muhammad Yusuf qalamiga mansub “O`tgan kunlar” romani qahramonlari haqidagi she’rlari asosida sahna ko`rinishi ijro etishdi. Buxoro san’at kolleji o`quvchilari mumtoz ashula va raqslar guldastasini namoyish etishdi. Muxammad Yusuf hayoti va ijodini yoritib beruvchi slaydlar namoyish qilindi.

            Kurs tinglovchilari BuxDU koshidagi 4-son akademik liseyi ona tili va adabiyot fani o`qituvchisi D.Zaripova, Jondor sanoat kolleji o`qituvchisi S.To`xtamishevalar Muhammad Yusuf xotirasiga bag’ishlab yozgan she’rlarini o`qib berishdi.

**Muhammad Yusufsiz qoldi she’riyat**

Qirdan lola izlagan u shoir qani?

Ko`klamoydan ko`kin olgan adir qani,

Sandiqlarda oqib ketgan Tohir qani,

**Muhammad Yusufsiz qoldi she’riyat**

Go`zal Rimni alishmaydi bedazorga,

Bu dunyoni o`xshatadi bir bozorga,

Ko`ksin qalqon qilib turar har ozorga,

Ko`zdan uyqu qochdi, dildan halovat,

**Muhammad Yusufsiz qoldi she’riyat**

 Qizg’aldoqlar uni qo`msab shitirlaydi,

Qaldirg’ochlar inin izlab pitirlaydi,

Muhabbatning ozoridan dil titraydi,

Yolg’onchi dunyoda achchiq haqiqat,

**Muhammad Yusufsiz qoldi she’riyat**

Har misrasi egallaydi qalbdan joy,

Shoir uchun o`z go`shasi go`yo saroy,

Dilni pora qilgan sanam–ko`kdagi oy,

Yurakning tubida bir o`kinch, hasrat,

**Muhammad Yusufsiz qoldi she’riyat.**

Samo uzra qo`shiqlari qilar parvoz,

Men tirikman, men borman, deb kelar ovoz,

Umr bersang bo`lmasmidi, Alloh, bir oz,

Asil shoiringga, Xalqim, vido ayt,

**Muhammad Yusufsiz qoldi she’riyat**

Jondor sanoat kolleji

o`qituvchisi S.To`xtamishevalar.

**Qizg’aldoq qizardi Sizni axtarib ...**

Vatanini jonidan ortiq kuyladi,

She’riyat mulkiga so`zin joyladi,

Shoirim qayda deb, ko`plar o`yladi,

**Qizg’aldoq qizardi Sizni axtarib ...**

Bobur-u, Cho`lponlar ruhi chinqirdi,

“Bolam” deb Andijon bag’riga oldi,

She’riyat o`g’liga azasin ochdi,

**Qizg’aldoq qizardi Sizni axtarib ...**

Abdulla Oriflar qoldi mung’ayib,

Yulduzning kuylari bo`ldig’ku g’arib,

Andijon yulduzi ketdi-ku so`nib,

**Qizg’aldoq qizardi Sizni axtarib ...**

O`zbekning shoiri Muhammad Yusuf,

Qo`shiqchi shoirim Muhammad Yusuf,

“Xalq bo`l elim” baralla yonib,

**Qizg’aldoq qizardi Sizni axtarib ...**

BuxDU koshidagi 4-son akademik liseyi

o`qituvchisi D.Zaripova.

            Buxoro davlat universiteti akademik lisey va kasb-hunar kollejlar bilan ishlash bo`yicha prorektor G’.I.Botirov so`zga chiqib, O`zbekiston Respublikasi Prezidenti I.A.Karimovning  «Muhammad Yusuf tavalludining 60 yilligini munosib nishonlash to`g’risida»gi qarorlari, bu qarorning ijrosi sifatida shunday tadbirlarning kelajakda lisey-kollejlarda davom etishi haqidagi masalalar to`g’risida fikr bildirdi.

            O`zbek filologiyasi kafedrasi dosenti, filologiya fanlari nomzodi N.Bekova o`zbekning kamtar va ulug’ xalq shoiri Muhammad Yusuf hayoti va ijodining o`ziga xos qirralari to`g’risida nutq so`zlab, shoir haqida o`zining iliq so`zlarini aytdi.

            Pedagog xodimlarni qayta tayyorlash va ularning malakasini oshirish markazi direktori B.Adizov so`zga chiqib, tadbirning yuqori saviyada o`tkazilganligini ta’kidladi, shunday tadbirni tashkil etishda bosh-qosh bo`lgaligi uchun N.Bekovaga o`z minnatdorchiligini bildirdi.

            Shundan keyin bu tadbirning davomli tarzda o`tkazib borilishiga kelishib olindi.

            Tadbirni viloyat o`rta maxsus kasb-hunar ta’limi muassasalarida keng o`tkazishni maqsad kilib olgan o`qituvchilar bu ishni o`z o`quv yurtlarida davom ettirishni lozim topdilar va 2014 yil 27 yanvarda  BuxDU koshidagi 4-son akademik liseyi ona tili va adabiyot fani o`qituvchilari va liseyning adabiyot to`garagi qatnashchilari Muhammad Yusuf ijodiga bag’ilab tantanali she’riyat kechasi tashkil etdilar.

            BuxDU qoshidagi 4-son akademik liseyidagi tadbirda Buxoro davlat universitetining bir gurux professor-o`qituvchilari, Buxoro davlat universiteti o`zbek filologiyasi fakulteti talabalari, malaka oshirish kursi tinglovchilari ishtirok etdi. Adabiy musiqiy kechani Buxoro davlat universiteti akademik lisey va kasb-hunar kollejlar bilan ishlash bo`yicha prorektor G’.I.Botirov kirish so`zi bilan ochdi. Shundan so`ng filologiya fanlari doktori, professor D.O`raeva, filologiya fanlari doktori, professor Sh.Axmedova, filologiya fanlari nozodi, O`zbekiston Yozuvchilar uyushmasi a’zosi Shodmon Sulaymon, filologiya fanlari nomzodi, dosent N.Bekova, filologiya fanlari nomzodi, dosent L.Sharipovalar so`zga chiqib, har birlari Muhammad Yusuf ijodining alohida, takrorlanmas qirrasi haqida ma’ruza kilishdi. Tadbir  haqiqiy she’rxonlik kechasiga aylandi, universetet va lisey talabalari orasida shoir ijodi bo`yicha bahru-bayt bo`ldi. Bunday ko`tarinki ruh bilan o`tgan tadbirdan barcha qatnashchilar ma’naviy ozuqa oldilar. Ilohim, Muhammad Yusuf ruhlari shod, oxiratlari obod bo`lsin, adabiyot ixlosmandlari, ijod axlini shoir ruhi hamisha qo`llasin!